**სექსუალური განათლების ევროპული სტანდარტები - ეს არის გზა იუვენალური ფაშიზმისა და სოდომ-გომორისკენ!**

**„სექსუალური განათლების მთელი ინდუსტრია ამოიზარდა**

 **კინსის ფალსიფიცირებული მონაცემებიდან“**

**ჯუდიტ რეისმანი**

 ანტიქრისტეს განხორციელებისათვის მზადებას მრავალი წახნაგი აქვს: ეკლესიოლოგიურ-რელიგიური, სამართლებრივი, ეკონომიკურ-სოციალური, კულტურული, ზნეობრივი და სხვა. გლობალიზაცია ანტიქრისტეში ცდილობს მოახდინოს ყოველგვარ ფასეულობათა ნიველირება, განსაკუთრებით კი - რელიგიური და ეროვნული ფასეულობებისა, ვინაიდან ესწრაფვის ერთი ერისა და ერთი სარწმუნოების შექმნას, რომლის ლიდერი - როგორც პოლიტიკური, ისე რელიგიური - ანტიქრისტე იქნება. ანტიქრისტეში გლობალიზაციის პროცესი ხორციელდება ანტიქრისტეს სტანდარტების დანერგვის გზით. ზნეობრივი თვალსაზრისით ანტიქრისტეს სტანდარტები ქრისტეს სტანდარტების (მცნებების) საპირისპიროს გულისხმობს - გარყვნილებას, სიძვა-მრუშობას, საზოგადოების სოდომ-გომორიზაციას, ძალადობასა და ყოველგვარ სიბილწეს, რომელთა სიჭარბე იქნება მეორედ მოსვლის წინაპირობა. სწორედ ანტიქრისტეს სტანდარტებითაა განსაზღვრული გარყვნილების პროპაგანდა მასმედიის საშუალებებით, სკოლებში სექსუალური განათლების შეტანა, ჰომოსექსუალიზმის ქადაგება, აბორტების ლიბერალიზაცია, პროსტიტუციისა და ნარკომანიის ლეგალიზაცია, კონტრაცეფციის და მსგავსი მეთოდოლოგიების ფართოდ გავრცელება. უკვე საუბარია ისეთი ბოროტების ლიბერალიზაციაზე და ლეგალიზებაზე, როგორიცაა ინცესტი (ახლო ნათესავებს შორის სიძვა-მრუშობა) და პედოფილია (არასრულწლოვნებთან სექსუალური ურთიერთობები და ბავშვთა გახრწნა). მაგალითისათვის მოვიყვანთ შემდეგ ცნობას: ავადმყოფობათა საერთაშორისო კლასიფიკაციით, რომელიც შეადგინა მსოფლიო ჯანდაცვის ორგანიზაციამ, პედოფილია 1965 წელს სქესობრივ გარყვნილებათა ჯგუფს მიაკუთვნეს, 1973 წელს „გადახრად“ დასახელდა, ხოლო 1993 წელს - „სექსუალური ორიენტაციის დარღვევად“. ახლა უკვე საუბარია პედოფილიის სექსუალურ ორიენტაციად გამოცხადების თაობაზე. მსგავსი საუბრებია ინცესტთან დაკავშირებით და ჰომოფობიის მსგავსად გაჩნდა ტერმინი ინცესტოფობია. და როგორც ჰომოფობიის კრიმინალიზებას ესწრაფვის დემონიზებული დასავლეთი, ისე უახლოეს მომავალში დაიწყება საუბარი ინცესტოფობიის კრიმინალიზებაზე. ამგვარად, სახეზეა მსოფლიოს სექსუალური ტოლერანტობის, ყბადაღებული თანამედროვე გაგების ტოლერანტობის შემადგენილი ელემენტის, ევოლუცია, ერთგვარი „სექსუალური ეკუმენიზმი“.

 სექსუალური განათლების სკოლებში შეტანა უნდა განვიხილოთ გლობალიზმის კონტექსტში, როგორც მსოფლიო პოლიტიკის შემადგენელი ნაწილისა, რომელიც, თავის მხრივ, უკავშირდება შობადობის, მოსახლეობის შემცირების (ე.წ. დემოგრაფიული კორექტირების) და პიროვნების დეგრადირება-ნიველირებისა და მართვადად ქცევის მსოფლიო პროცესებს. ამ მიმართულებით მსოფლიო პოლიტიკა მრავალი წლით განსაზღვრა 1974 წელს აშშ-ში შემუშავებულმა საიდუმლო მემორანდუმმა, - ე.წ. გეგმა NSSM-200 (National Security Stady Memorandum), რომელსაც იმ მომენტისათვის მინიჭებული ჰქონდა საიდუმლო იარაღის სტატუსი და რომლის ძირითადი მიზანი იყო მსოფლიო მოსახლეობის შემცირება აშშ-ს ინტერესებიდან და მიზნებიდან გამომდინარე. ამ გეგმამ ბიძგი მისცა ისეთი პროგრამების განვითარებასა და გავრცელებას, როგორიცაა ოჯახის დაგეგმარება, კონტრაცეფცია და სტერილიზაცია, სექსუალური განათლება, და სხვა. მემორანდუმში ხასგასმითაა აღნიშნული: „არ უნდა შევამციროთ ძალისხმევა მოზრდილი მოსახლეობის მიმართ. ამავე დროს, აუცილებელია კონცენტრირება მოვახდინოთ მოზარდ თაობაზე - მათზე, რომლებიც ახლა დაწყებით სკოლაში არიან“.

 შობადობის შემცირებისა და „დაგეგმვის“ პროგრამების გავრცელებისათვის საჭირო იყო სოციალური და ფსიქოლოგიური წინაპირობების შექმნა. მემორანდუმში ამის ხელშემწყობ ფაქტორებად სხვებთან ერთად მიჩნეულია:

· გვიანი ქორწინებები,

· ფემინისტური ტენდენციები - ამასთან დაკავშირებით მემორანდუმში ნათქვამია: „ბოლო გამოკვლევებით შევძელით დაგვედგინა შობადობის შემცირების ხელშემწყობი ფაქტორები. მათ შორისაა ქალის არატრადიციული როლის გაზრდა“. ამასვე უკავშირდება გენდერული გამოკვლევები და პროგრამები.

 მემორანდუმში გათვალისწინებული იყო „ახალი თაობის ორიენტირება მცირერიცხოვან ოჯახებზე“.

 სწორედ ეს საკითხები სხვა საკითხებთან, მათ შორის, უსაფრთხო და არატრადიციულ სექსთან, ერთად უნდა შესულიყო სექსუალური განათლების პროგრამებში. არსებითად, მემორანდუმში წარმოდგენილია ახალი სახეობის ომის სტრატეგია და ტაქტიკა. ამასთან, ეს ომი უკვე წარმოებს. ბევრგან, მათ შორის საქართველოში ეს ჯერ კარგად არ

 „მოსახლეობის რეგულირების მიზნით მოქმედების პროგრამა“, რომელიც კაიროში მიიღეს, ფაქტობრივად, იმეორებს 1974 წლის ამერიკის ნაციონალური უსაფრთხოების მემორანდუმს, თუმცა, ამ უკანასკნელისაგან განსხვავებით, აქ ღიად არ არის ნათქვამი, რომ ამერიკას განზრახული აქვს განუვითარებელ ქვეყნებში შეამციროს მოსახლეობა და ამით თავისი კეთილდღეობა უზრუნველყოს. გაეროს დასახლების ფონდის (UNFPA) რეკომენდაციებში საქართველოსადმი (იხ.„რეპროდუქციული ჯანმრთელობისა და რეპროდუქციული უფლებების საკითხები საქართველოს კანონმდებლობაში“ და „«ათასწლეულის განვითარების მიზნები» და საქართველოში მოსახლეობის რეპროდუქციული ჯანმრთელობის პერსპექტივები“) პირდაპირაა ხაზგასმული, რომ საჭიროა ქვეყნის კანონმდებლობის კაიროს კონფერენციის პრინციპებთან სრულ შესაბამისობაში მოყვანა. მრავალ რეკომენდაციათაგან ერთ-ერთია „რეპროდუქციული ასაკის ქალების უფასოდ მომარაგება კონტრაცეპტიული საშუალებებით“, ხოლი ძირითად ინდიკატორთა შორის პირდაპირაა დასახელებული „სქესობრივი განათლების პროგრამების მქონე სკოლების ხვედრითი წილის გაზრდა“.

 მაგალითისთვის მოვიყვანთ ერთ-ერთ რეკომენდაციას:

 \_ „განსაკუთრებული ყურადღება უნდა მიექცეს პედაგოგების მომზადებასა და შესაბამისი კომუნიკაციური მეთოდიკების შემუშავებას, რომლებიც, ძირითადად, მიმართულია ცრუ სიმორცხვის გრძნობის აღმოფხვრისაკენ“.

 ამას უწოდებენ „სიმორცხვის მოხსნის გაკვეთილებს“. ამით იწყება სექს-განათლების მრავალი პროგრამა, და ეს კურიოზი კი არ არის, არამედ კაიროს კონფერენციის რეკომენდაცია #20-ისადმი შესაბამისობა.

 სექსუალური განათლების პოგრამები ქვეყნების მიხედვით განსხვავებულია. სექს-განათლების პრინციპებიდან გამომდინარე განსხვავებული მიდგომებია აშშ-სა და ევროპის განათლების სივრცეებში. საქართველო უფრო მოიაზრება ევროპის სივრცის შემადგენელ ნაწილად, თუნდაც იქიდან გამომდინარე, რომ მიერთებულია ევრო-კონვენციებს.

 მაგალითისათვის, „ბავშვთა სექსუალური ექსპლუატაციისა და ძალადობისგან დაცვის შესახებ“ ევროპის საბჭოს 25.10.2007წ. #201 კონვენციის (შემდგომში კონვენცია) მე-6 მუხლში, რომლის სათაურია „ბავშვთა განათლება“, აღნიშნულია, რომ **„ყოველი მხარე იღებს აუცილებელ საკანონმდებო ან სხვა ზომებს, რომლებიც მიმართულია დაწყებითი და საშუალო განათლების პროგრამებში ბავშვებისათვის იმ ინფორმაციის ჩართულობის უზრუნველყოფისაკენ, რომლებიც დაკავშირებულია სექსუალურ ექსპლუატაციასა და სექსუალურ ძალადობასთან, ასევე თავის დაცვის საშუალებების შესახებ ბავშვთა განვითარებად უნარებთან ადაპტირებულ ინფორმაციასთან. ასეთი ინფორმაცია, რომლებიც, საჭიროების შემთხვევაში, მშობლებთან თანაქმედებით მიეწოდება, მოცემულია სქესობრივი აღზრდის უფრო ფართო კონტექსტში, და მასში განსაკუთრებული ყურადღება ეთმობა გაზრდილი საფრთხის შემცველ სიტუაციებს, განსაკუთრებით დაკავშირებულთ ახალი ინფორმაციული და კომუნიკაციური ტექნოლოგიების გამოყენებასთან“**. ამგვარად ხსენებული კონვენციის მე-6 მუხლის მოთხოვნათა შესრულება გულისხმობს დაწყებით და საშუალო სკოლებში სქესობრივი/სექსუალური განათლების პროგრამების შემოტანას.

 ამიტომ საჭიროა უფრო მეტი ყურადღება დავუთმოთ სწორედ სექსუალური განათლების ევროპულ სტანდარტებსა და პრინციპებს.

 ორიოდე სიტყვით შევეხოთ სექსუალური განათლების შემოღების ისტორიას ევროპაში. დასავლეთ ევროპის სკოლებში სექსუალური განათლების გამოჩენა ისტორიულად დაემთხვა კოპნტრაცეფციის თანამედროვე მეთოდების განვითარებას, კერძოდ, ჰორმონალური აბების გამოჩენას, ასევე 1970-80-იან წლებში უმრავლესი ქვეყნების მიერ აბორტების ლეგალიზებას. ამ ცვლილებებმა ბიძგი მისცეს ე.წ. „სექსუალურ რევოლუციას“; ფასეულობებმა და ნორმებმა სექსუალობასთან მიმართებაში და თავად ქცევამაც იწყეს ცვლილება. ახალგაზრდობაში სულ უფრო და უფრო იწყო გავრცელება ქორწინებამდელმა სექსუალურმა კონტაქტებმა და ერთობლივმა ცხოვრებამ ქორწინების რეგისტრაციის გარეშე. 21-ე საუკუნის დასაწყისისათვის პირველმა სექსუალურმა კონტაქტმა, საშუალოდ, ევროპაში დაიწია 16-18 წლამდე, მაშინ როდესაც პირველმა მშობიარობამ აიწია 28-30 წლამდე.

 პირველი სავალდებულო სექსუალური განათლება შემოიტანეს შვეციაში 1955 წელს. 1970-80-იან წლებში მრავალმა დასავლეთ ევროპის ქვეყანამ მიბაძა შვეციას. მაგალითად, გერმანიაში სექსუალური განათლება შემოიტანეს 1968 წელს, ავსტრიაში, ნიდერლანდებსა და შვეიცარიაში - 1970 წელს. მე-20 საუკუნის დასასრულისა და 21-ე საუკუნის დასაწყისისთვის სასკოლო პროგრამაში სექსუალური განათლების შეტანა გრძელდებოდა ევროპაში - თავიდან საფრანგეთსა და დიდ ბრიტანეთში, შემდგომ პორტუგალიაში, ესპანეთსა და სხვა ქვეყნებში. თვით ირლანდიაში, სადაც ტრადიციულად ძლიერია რელიგიური ოპოზიცია, სექსუალური განათლება სავალდებულო გახდა დაწყებით და საშუალო სკოლებში 20003 წლიდან. ევროპის კავშირის მხოლოდ რამდენიმე ქვეყანას არა აქვს დღემდე სექსუალური განათლების სისტემა.

 ცენტრალურ და აღმოსავლეთ ევროპაში პროცესები 20-30 წლის დაგვიანებით დაიწყო. დღეისათვის მხოლოდ ჩეხეთსა და ესტონეთს აქვთ დასავლეთ ევროპის სტანდარტების შესაბამისი სექსუალური განათლების სისტემა.

 სექსუალური განათლების საგნებს სხვადქასხვა ქვეყანაში განსხვავებული დასახელებები აქვთ. არის განსვავებები პრინციპებსა და მიდგომებშიც. განზოგადებული სახით მსოფლიოში სექსუალური განათლების პროგრამები შეიძლება სამ დიდ ჯგუფად დაიყოს:

* პროგრამები, რომლებიც ძირითადად ან უკლებლივ მიმართულია ქორწინებამდე სექსუალურ კონტაქტებისაგან თავშეკავების მოწოდებასთან (პროგრამები „როგორ ვთქვათ „არა„“ ან „თავშეკავების“ პროგრამები) (პირველი ტიპის პროგრამები);
* პროგრამები, რომლებიც საუბრობენ თავშეკავებაზე, როგორც შესაძლო არჩევანზე, მაგრამ ამავე დროს თავაზობენ კონტრაცეფციის მეთოდებისა და „უსაფრთხო სექსის“ პრაქტიკის გაცნობას. ამ პროგრამებს, - „მხოლოდ თავშეკავების“ პროგრამების საპირისპიროდ, - ხშირად უწოდებენ „მრავალმხრივ სექსუალურ განათლებას“, (მეორე ტიპის პროგრამები);
* პროგრამები, რომლებიც მოიცავენ მეორე ტიპის პროგრამის ელემენტებს, მაგრამ მათ განიხილავენ პიროვნების განვითარების უფრო ფართო კონტექსტში. სწორედ ეს პროგრამები დაედო საფუძვლად ევროპის სექსუალური განათლების სტანდარტებს, რომელშიც ისინი განაკუთვნეს „სრული სექსუალური განათლების“ კატეგორიას. (მესამე ტიპის პროგრამები).

 პირველი ტიპის პროგრამებმს მნიშვნელოვანი მხარდაჭერა აღმოუჩინა აშშ-ს რესპულიკურმა ადმინისტრაციამ და 2002 წლიდან პრეზიდენტ ბუშის ადმინისტრაციამ, გამომდინარე იქიდან, რომ სექსუალური განათლების 30 წლიანმა პერიოდმა კატასტროფული შედეგები მოიტანა აშშ-სთვის (ამის შესახებ ჩვენ ვწერდით ჩვენს წიგნში „გამოუცხადებელი დემოგრაფიული ომი საქართველოს წინააღმდეგ“ თბილისი, 2007წ.), მიზნად დაისახა იმ პროგრამების ხელშეწყობა და დაფინანსება, რომლებიც მოზარდებს ასწავლიდნენ და მოუწოდებდნენ ქორწინებამდე თავშეკავებისაკენ, ქორწინებაში ერთგულებისაკენ და ოჯახის ინსტიტუტის გაძლიერებისაკენ. თუმცა, ვეჭვობთ, რომ პრეზიდენტ ობამას ადმინისტრაციამ, რომელიც ღიად გამოდის ჰომოსექსუალიზმის მხარდასაჭერად, ხელი შეუწყოს „თავშეკავების“ პროგრამებს. საერთოდ, 1 და მე-2 ტიპის პროგრამები დამახასიათებელია აშშ-სთვის, მაშინ როდესაც დასავლეთ ევროპისაში უფრო გავრცელებულია მე-3 ტიპის პროგრამები. დასავლეთ ევროპაში მოზარდთა სექსუალობა, როგორც წესი, განიხილება არა როგორც პრობლემა და საფრთხე, როგორც ეს ამერიკის პროგრამებისთვის არის დამახასიათებელი, არამედ როგორც პიროვნების განვითარებისა და სრულყოფის ერთ-ერთი შემადგენელი ელემენტი.

 მსოფლიო ჯანდაცვის ორგანიზაციის ევროპის რეგიონალურმა ორგანიზაციამ, ჯანდაცვის სფეროში განათლების გერმანიის ფედერალურ ცენტრთან (კიოლნი) ერთად შეიმუშავა და გამოაქვეყნა მათ მიერ რეკომენდირებული „ევროპაში სექსუალური განათლების სტანდარტები“. (Federal Centre for Health Education (BZgA) and WHO Regional Office for Europe. Standards for Sexuality Education in Europe. A framework for policy-makers, educational and health authorities and specialists. Cologne 2010.).

 დოკუმენტზე მუშაობდა ექსპერტთა ჯგუფი ევროპის 9 ქვეყნიდან, რომლებიც წარმოადგენდნენ სხვადასხვა სფეროს: მედიცინიდან და ფსიქოლოგიიდან დაწყებული საზოგადოებრივი მეცნიერებებით დამთავრებული. სტანდარტებში ფორმულირებულია ძირითადი ცნებები („სექსუალობისა“, „სექსუალური ჯანმრთელობისა“, „სექსუალური უფლებებისა“ და ა.შ.) და სექსუალური განათლების პრინციპები.

 სავარაუდოდ, სწორედ ამ დოკუმენტში გადმოცემული სტანდარტები იქნება მიჩნეული საქრთველოს სკოლებში სექსუალური განათლების პროგრამებისათვის სახელმძღვანელოდ და გასატარებლად. ამიტომ უპრიანია განვიხილოთ მსოფლიო ჯანდაცვის ორგანიზაციის ევროპის რეგიონალური ორგანიზაციისა და ჯანდაცვის სფეროში განათლების გერმანიის ფედერალური ცენტრის სქესობრივი (სექსუალური) აღზრდის/განათლების სტანდარტები, რომლებიც გადმოცემულია ამ ორგანიზაციების რეგიონალური ბიუროს 2010წ. გამოცემულ ბროშურაში **„ევროპის სექსუალური განათლების სტანდარტები. ჩარჩო დოკუმენტი პირთათვის, რომლებიც განსაზღვრავენ პოლიტიკას, განათლებისა და ჯანდაცვის სფეროში მოღვაწე ხელმძღვანელებისა და სპეციალისტებისათვის“.** ამ დოკუმენტის ნაწილში („სექსუალური განათლების მატრიცა“) მოცემულია დებულებები, სტანდარტები (ჩვენ მოვიყვანთ მხოლოდ რამდენიმეს“:

6-9 წელი

ინფორმაცია (მივაწოდოთ ინფორმაცია), უნარ-ჩვევები (ვასწავლოთ ბავშვებს), მიზნები (დავეხმაროთ ბავშვებს განავითარონ):

* სექსუალურობა
* სიყვარული, შეყვარებულობა, სინაზე
* სექსი მასმედიაში (ინტერნეტის ჩათვლით)
* სიხარულისა და სიამოვნების განცდა საკუთარ სხეულთან შეხებით (მასტურბაცია/თვითსტიმულაცია)
* სათანადო სექსუალური ტერმინოლოგია
* სქესობრივი აქტი
* პირადი ცხოვრებისადმი საკუთარი და სხვა პირების მოთხოვნილების გაცნობიერება
* „მასმედიაში სექსთან“ სწორი დამოკიდებულება
* სექსუალური ლექსიკის გამოყენება, რომელიც არ გულისხმობს შეურაცხყოფას
* „მისაღები სექსის“ გაგება (ორმხრივი თანხმობით, თანასწორუფლებიანი, ასაკის, პირობებისა და საკუთარი ღირსების პატივისცემის შესაფერისი სექსისა)
* იმის გაგება, რომ მასმედიაში სექსი გადმოცემულია სხვადასხვანაირად

9-12 წელი

ინფორმაცია (მივაწოდოთ ინფორმაცია), უნარ-ჩვევები (ვასწავლოთ ბავშვებს), მიზნები (დავეხმაროთ ბავშვებს განავითარონ):

* სექსუალურობა
* პირველი სექსუალური გამოცდილება
* გენდერული ორიენტაცია
* ახალგაზრდების სექსუალური ქცევები (განსხვავებები სექსუალურ ქცევებში)
* სიყვარული, შეყვარებულობა, სიამოვნება, მასტურბაცია, ორგაზმი
* განსხვავება გენდერულ იდენტურობასა და ბიოლოგიურ სქესს შორის
* სხვადასხვა სექსუალურ შეგრძნებების აღქმა და გამოხატვა, სექსუალურობის შესახებ სათანადო საუბარი
* გაცნობიერებული გადაწყვეტილების მიღება იმასთან დაკავშირებით, ქონდეს თუ არა სექსუალური გამოცდილება
* არასასურველი სექსუალურ კონტაქტზე უარის თქმა
* განასხვავოს ერთმანეთისაგან სექსუალურობა „რეალურ ცხოვრებაში“ და მასმედიაში
* კომუნიკაციის თანამედროვე საშუალებების გამოყენება
* სექსუალურობისა და სექსუალური ორიენტაციების მრავალფეროვნება
* სექსუალურობის, როგორც შემეცნების პროცესის გაგება
* სექსუალურობის გამოხატვის სახვადასხვა ფორმების მიღება

 საინტერესოა, თუ რას ეყრდნობა, საიდან მომდინარეობს სექსუალობის ასეთი გაგება და მისგან გამომდინარე პრინციპები და სტანდარტები? სექსუალური განათლების თანამედროვე მეთოდოლოგია, როგორც ამერიკაში, ისე ევროპაში, ძირითადად, ეყრდნობა ამერიკელი ექიმ-სექსოპათოლოგოს ალფრედ კინსის ნაშრომებს, - ორ მნონოგრაფიას ადამიანის სექსუალური ქცევის შესახებ, - რომლებიც იკვლევენ ადამიანის სექსუალურ ცხოვრებასა და სექსუალურ ფანტაზიებს. კერძოდ, როგორც ამას ჯუდიტ რეისმანი ამბობს, მთელი სექსუალური განათლების კონცეფცია და მეთოდოლოგია, ეყრდნობა ე.წ. „კინსის მოხსენებებს“, - ეს არის ორი მონოგრაფია ადამიანის სექსუალური ქცევის შესახებ: „მამრი ადამიანის სექსუალური ქცევა“ (გამოქვეყნდა 1948წ.) და „მდედრი ადამიანის სექსუალური ქცევა“ (გამოქვეყნდა 1953წ.). კინსი იყო ზოოლოგი ინდიანას უნივერსიტეტში და შემდგომ დააარსა სექსის კვლევის ინსტიტუტი. მისი პირველი წიგნი მალევე შეიტანეს „ყველაზე ცუდი თანამედროვე წიგნების“ სიაში მე-3 ნომრად, ხოლო მეორე წიგნი - „ყველაზე საშიში 10 წიგნის“ სიაში მე-4 ნომრად. კომპეტენტური კრიტიკა კინსის ნაშრომებისა მოგვცა მედიაგანათლების ინსტიტუტის პრეზიდენტმა, ხელოვნების მაგისტრმა და ფილოსოფიის დოქტორმა, სამართლის პროფესორმა, ჯუდიტ რეისმანმა, რომელიც ცნობილია როგორც სექსუალური განათლების კრიტიკოსი და პორნოგრაფიის წინააღმდეგ მებრძოლი. კინსის მიმართ მისი ბრალდებები შემდეგ მტკიცებებს შეიცავს:

1. დოქტორ კინსის „სამეცნიერო მიგნებები“ იყო თაღლითური და ზოგიერთ შემთხვევაში დანაშაულებრივი;
2. ბავშვთა სექსუალობის შესახებ მონაცემების მოსაკრეფად კინსი ეწეოდა ბავშვთა გარყვნასა და მათზე ძალადობას;
3. სექსუალური განათლების მთელი ინდუსტრია ამოიზარდა კინსის ფალსიფიცირებული მონაცემებიდან;
4. კინსის იდეებზე დაფუძნებული სექსუალური დანაშაულისათვის სისხლის-სამართლებრივი დასჯის მოდელმა მიგვიყვანა ბავშვათა გარყვნის დანაშაულის შერბილებამდე, ამით გაზარდა რისკი ბავშვებისა და ქალებისათვის.

 ჯუდიტ რეისმანი ამტკიცებს, რომ არსებობს „მედიაისტებლიშმენტის“ ფართომასშტაბიანი შეთქმულება, როლის მიზანია ბავშვების ჩართვა ჰომოსექსუალიზმში. იგი ასევე ამტკიცებს, რომ სექსოლოგია, სინამდვილეში, მეცნიერება კი არ არის, არამედ საბურველი, საფარი ჰომოსექსუალიზმისა და პედოფილიის პროპაგანდისათვის, ფინანსირების მიღების მიზნით.

 ამერიკის სტატისტიკური ასოციაციის კომიტეტმა, ისეთი ცნობილი სპეციალისტის ჩათვლით, როგორიცაა ჯონ ტაკი, შეისწავლა და გააკრიტიკა კინსის რესპოდენტთა შერჩევის პროცედურა. ჯონ ტაკი ამტკიცებდა, რომ „სამი ადამიანის შემთხვევით შერჩევა უკეთესი იქნებოდა, ვიდრე კინსის მიერ განხორციელებული 300 ადამიანის შერჩევა“. ცნობილია, რომ კინსის რესპოდენტებს შორის, ძირითადად, იყვნენ სექსუალური მოძალადეები, - ან ციხეში მყოფნი, ან სასჯელმოხდილნი, - ასევე პედოფილები და სხვა მარგინალური ჯგუფის წარმომადგენლები. და ადამიანის სექსუალური ქცევის შესახებ ასეთ ადამიანებიდან მიღებული მონაცემების საფუძველზე მიღებული დასკვნები დაედო საფუძვლად სექსუალური განათლების მეთოდოლოგიას მსოფლიოში, მათ შორის - ევროპულ სტანდარტებს. პედოფილების მიერ, თავიანთი გამოცდილებისა და პარაქტიკიდან გამომდინარე, მოწოდებული ინფორმაციის საფუძველზე გაკეთებულ დასკვნებზე დაყრდნობით განისაზღვრა ბავშთა სექსუალობის ცნება და ქცევის თავისებურებები, და, აქედან გამომდინარე, - განისაზღვრა სექსუალური განათლების მეთოდოლოგია და პრინციპები. აი, ასეთი დრამატული სურათი გვაქვს სინამდვილეში.

 სექსუალური განათლების ევროპული სტანდარტების აპოლოგეტთა გაგებით „სექსუალურობა არის ადამიანის ყოფის ცენტრალური ასპექტი მთელი მისი ცხოვრების განმავლობაში და მოიცავს სქესს, გენდერულ იდენტურობებსა და როლებს, სექსუალურ ორიენტაციას, სქესობრივ ინსტიქტს, სიამოვნებებს, სურვილებს, რწმუნებებს, გაგებებს, ფასეულობებს, ქცევებს, სქესობრივ როლებსა და ურთიერთობებს. ამასთან, ისინი დასძენენ, რომ მიუხედავად იმისა, რომ სექსუალურობა შეიძლება მოიცავდეს ყველა ამ ასპექტს, ყოველთვის არ შეიგრძნობა და არ ვლინდება ყველა მათგანი; და რომ სექსუალურობაზე ზემოქმედებს ბიოლოგიური, ფსიქოლოგიური, სოციალური, ეკონომიკური, პოლიტიკური, ეთიკური, სამართლებრივი, ისტორიული, რელიგიური და სულიერი ფაქტორების ერთობლიობა“. ამგვარად, თანამედროვე ევროპული გაგება ადამიანის ყოფისა დიდად არ დაშორიების ფროიდიზმის პრინციპებსა და გაგებას, და რაოდენ სავალალოა, რომ ეს მსოფლმხედველობა მათ სკოლებში სექსუალური განათლების პროგრამის სახით შეაქვთ და ბავშვობიდანვე ღუპავენ ახალგაზრდა სულებს. მეცნიერულმა კვლევამ, მათ შორის ფსიქოლოგიისა და სოციოლოგიის სფეროებში, დაამტკიცა, რომ ფროიდიზმის მიმდევარი ადამიანი უფრო ადვილად სამართავი ხდება. ეს მნიშვნელოვანი დასკვნა სავსებით გასაგებს ხდის, თუ რატომ ეფუძნება მსოფლიო, მათ შორის ევროპის სექსუალური განათლების თანამედროვე მეთოდოლოგია, პრინციპები და სტანდარტები ფროიდიზმსა და ალფრედ კინსის კონცეფციებს, - ეს სავსებით ეხმიანება გლობალიზმის მიზნებსა და ანტიქრისტეს სტანდარტებს.

 თუ ამას იუვენალური იუსტიციის მოვლენასაც დავუკავშირებთ, დავინახავთ, თუ რაოდენ ტრაგიკულია ევროპაში საგანმანათლებლო და სოციალური სიტუაცია. უკვე თამამად შეიძლება ითქვას, რომ ევროპაში იუვენალური ფაშიზმი იკიდებს ფეხს. ჩვენ ამის უამრავ გამოვლინებას ვხედავთ. ვნახეთ, თუ როგორ დააპატიმრეს გერმანიაში მეოთხეკლასელის მამა მხოლოდ იმისთვის, (<https://www.facebook.com/photo.php?v=415066601933000&set=vb.100002889928253&type=2&theater>) რომ მისმა შვილმა სექსუალური განათლების 2 გაკვთილი გააცდინა, გააცდინა იმის გამო, რომ იგი ვერ უძლებდა იმ გარყვნილების ყურებასა და სმენას, რასაც ამ გაკვეთილებზე ანახებდნენ და ისმენინებდნენ. ასეთი გაკვეთილების დროს არა მხოლოდ უხერხულობა და მიუღებლობა ვლინდება ბავშვების მხრიდან, არამედ ხშირია დაზაფრულობა, გულყრები და დეპრესია. ასევე ვნახეთ თუ როგორ წაართვეს ნიდერლანდებში დედას ორი ცხრა წლის შვილი მხოლოდ იმიტომ, რომ დედამ არ იცოდა ნიდერლანდული ენა და შვილებს მშობლიურ ენაზე ესაუბრებოდა. (<https://www.facebook.com/photo.php?v=427664580673202&set=vb.100002889928253&type=2&theater>). სამართალდამცავმა ინსტანციებმა არ დააკმაყოფილეს დედის სარჩელი და ეს შემდეგნაირად დაასაბუთეს: „დედა არასაკმარისადაა ინტეგრირებული საზოგადოებაში და იცის მხოლოდ რუსული ენა“. ასეთი არაადამიანური, ძალადობრივი შემთხვევები სხვაც არაერთი ყოფილა და ევროპარლამენტში მოკლე პერიოდის განმავლობაში მოყვ ანილის მსგავსი სხვა 8 საქმესც განიხილებოდა. იუვენალური იუსტიციის მიზანია მშობლებს წაართვას შვილები და ისე აღზარდოს, მათ შორის სექსუალური განათლების საშუალებით, როგორც ეს ევროპის დემონიზებულ „მამებს“ სურთ. იუვენალური იუსტიციის შესახებ ჩვენ საუბარი გვქონდა ჩვენს წიგნში „ანტისოდომია“ და, ვფიქრობთ, ამ თემას კიდევ დავუბრუნდებით.

 ახლა ვნახოთ, თუ რა ხდება საქართველოსთან მიმართებაში. ზემოთმოყვანილი ევროპის სექსუალური განათლების სტანდარტები სამართლბრივ კოლიზიას ქმნიან საქართველოში არსებულ კანონებთან, კერძოდ იმ ნორმებთან, რომლებიც სისხლის სამართლებრივ პასუხისმგებლობას აკისრებენ პირს არასრულწლოვანების გარყვნასთან დაკავშირებით. ხსენებული პრინციპები, ასევე, წინააღმდეგობაში მოდის „მავნე ზეგავლენისაგან არასრულწლოვანთა დაცვის შესახებ“ კანონის მთელ რიგ დებულებებთან, ასევე სხვა კანონებთან და კონსტიტუციურ ნორმებთან. უნდა ვივარაუდოთ, რომ ევროპის საბჭოს მოთხოვნით, თუ ხელისუფლებას არ აღმოაჩნდება პასუხისმგებლობის ელემენტარული გრძნობა ქვეყნისა და ხალხის, მისი მომავლის წინაშე, არსებული საკანონდებლო ნორმები შეიცვლება იმ მიმართულებით, რომ „ჰარმონიზირებულ“ იქნენ ევროპის დემონიზებულ სტანდარტებთან და მოყვანილი სტანდარტების დანერგვა განათლებისა და ინფორმაციის გავრცელების სფეროში არ იწვევდეს სამართლებრივ კოლოზიებსა და ორმაგ სტანდარტებს. ამის მაგალითი იყო რამდენიმე წლის წინ ნაც-ხელისუფლების მიერ მიღებული ცვლილებები მაუწყებლობისა და მავნე ზეგავლენისაგან არასრულწლოვანთა დაცვის კანონებში, ასევე მაუწყებლობის ქცევის კოდექსის „თავისუფლების ინსტიტუტისეული“ ვარიანტის დაკანონება, რაც, არსობრივად, იყო ნაბიჯი მოზარდებისათვის განმრყვნელი ინფორმაციის მიწოდებისადმი შეზღუდვების მნიშვნელოვან შერბილებისაკენ.

 ის, რომ სწორედ ზემოთ ხსენებული სტანდარტები იქნება ევროპის სტრუქტურებიდან რეკომენდირებული საქართველოს ხელისუფლებისადმი სახელმძღვანელოდ და დასანერგად, ამაზე მიგვითითებს დოკუმენტი: **CM/Rec [2010]5, იმპლემენტაციის მონიტორინგი, საქართველო 2012: ევროპის მინისტრთა საბჭოს რეკომენდაცია წევრი სახელმწიფოებისათვის - სექსუალური ორიენტაციისა და გენდერული იდენტობის საფუძველზე დისკრიმინაციის აღმოფხვრის თაობაზე; რეკომენდაციის შესრულების მონიტორინგი.** დოკუმენტის ავტორია „ქალთა ინიციატივების მხარდამჭერი ჯგუფი“.

 თუ ევროსაბჭოს ამ რეკომენდაციას გავეცნობით, აშკარად დავინახავთ, რომ მისი შეფარული მიზანია ძალადობრივად, წევრი ქვეყნის, ამ შემთხვევაში, სქართველოს ხელისუფლების იძულება, შექმნას სამართლებრივ-რეპრესიული მექანიზმები და შემდგომ გამოიყენოს ისინი, რათა იძულების გზით თავს მოახვიოს ქართელ ხალხს მისი მრწამსისთვის, ზნეობისთვის, კულტურისა და ტრადიციებისათვის მიუღებელი ცხოვრების წესი და ქცევის ნორმები, მათ შორის სექსუალური განათლება..

 ამ მოკლე შეფასების შემდეგ უფრო დეტალურად განვიხილოთ ევროსაბჭოს რეკომენდაციები განსახილველ საკითხთან დაკავშირებით. 2010 წლის 31 მარტს ევროპის საბჭოს მინისტრთა კომიტეტმა მიიღო რეკომენდაცია **„სექსუალური ორიენტაციის და გენდერული იდენტობის საფუძველზე დისკრიმინაციასთან ბრძოლის ზომების შესახებ“**.

 ევროსაბჭოს რეკომენდაციაში ცალკე საკითხადაა გამოყოფილი განათლების სფერო და ქვეყნებს აძლევს რეკომენდაციას, რომ საგანმანათლებლო გეგემებსა და პროგრამებში შეიტანოს ისეთი „საგანმანათლებლო“ მასალები, რომლებიც მოზარდებს ჩაუნერგავენ ლგბტ გამოვლინების მიმართ პოზიტიურ განწყობას, დაუსახავენ ლგბტ სექსუალურ ქცევას ნორმალური ცხოვრების წესად. აი, ამონარიდები ზემოთ ხსენებული დოკუმენტიდან:

**„9. განათლების სამინისტრომ, სხვა შესაბამის სახელმწიფო უწყებებთან და სამოქალაქო საზოგადოებასთან ერთად, უნდა შეიმუშაოს პროგრამები, რომლებიც რეალურად უზრუნველყოფენ ინკლუზიურ განათლებას; მაგალითად, შესაძლებელია სასკოლო პროგრამებში სექსუალური ორიენტაციისა და გენდერული იდენტობის საკითხების ჩარვთა“** (გვ. 7);

**„32. ბავშვის უპირატესი ინტერესის გათვალისწინებით, შესაბამისი ზომები უნდა იქნას მიღებული სკოლებში უთიერთშემწყნარებლობისა და პატივისცემის მხარდასაჭერად მიუხედავად სექსუალური ორიენტაციისა და გენდერული იდენტობისა. აღნიშნული უნდა მოიცავდეს სექსუალური ორიენტაციისა და გენდერული იდენტობის შესახებ ობიექტური ინფორმაციის მიწოდებას გეგმებსა და საგანმანათლებლო მასალებში. აღნიშნული უნდა მოიცადეს მოსწავლეთა და სტუდენტთა აუცილებელი ინფორმაციით, დაცვითა და მხარდაჭერით უზრუნელყოფას, რათა მათ შეძლონ მათი სექსუალური ორიენტაციითა და გენდერული იდენტობის შესაბამისად ცხოვრება“** (გვ. 39).

 დააკვირდით, თურმე ბავშის უპირატესი ინტერესია ის ინტერესები, რომელსაც მას ლგბტზირებული ევროპა დაუსახავს, და არა ოჯახი და საზოგადოება, ამ საზოგადოების კულტურა და ტრადიციები, რწმენა და ზნეობა. ევროსაბჭოს რეკომენდაციების თანახმად მოზარდის უპირატესი ინტერესია „ლგბტური“ ნორმებით, და არა წარუვალი, ღმრთისმიერი, სახარებისეული მცნებებით ცხოვრება, ყოველივე იმით, რაც იყო ჩვენი ისტორიულად გამოცდილი გზამკვლევი, სულიერად და ფიზიკურად გადამრჩენი, - სახარებისეული სარწმუნოებრივი და ზნეობრივი კატეგორიები და ნორმები.

 ევროსაბჭოს რეკომენდაცია იჭრება თვით ოჯახში და, ფაქტობრივად, მშობლებს შვილებს ართმევს. ზემოთ ხსენებულ ანგარიშში, როგორც დისკრიმინაციის გამოვლინება, მოყვანილია მაგალითი იმისა, თუ როგორ ცდილობდა დედა სამედიცინო საშუალებებით განეკურნა თავისი შვილი სექსუალური გადახრიდან. მშობლის ასეთი ქმედება დისკრიმინაციად შეფასდა, იგი იგმობა და რეკომენდაცია ეძლვა სახელმწიფოს, რათა შეიმუშაოს მექანიზმები მშობელთა მსგავსი ქმედებების შესაზღუდად. აი, ამონარიდები ევროსაბჭოს რეკომენდაციიდან: **„იმის გათვალისწინებით, რომ მშობლის უფლებასთან და მეურვეობასთან დაკავშირებული გადაწყვეტილების მიღებისას ძირითადი ფაქტორი უნდა იყოს ბავშვის საუკეთესო ინტერესი, წევრმა სახელმწიფოებმა უნდა უზრუნველყონ, რომ გადაწყვეტილების მიღება მოხდეს სექსუალური ორიენტაციისა და გენდერული იდენტობის ნიშნით“** (გვ. 39); **„16. სახელმწიფომ არასრულწლოვან ლგბტ პირებს უნდა შესთავაზოს ეფექტური დაცვა ოჯახური ძალადობისაგან, მათ შორის ფსიქოლოგიური ზეწოლისაგან ოჯახის წერთა მხრიდან, რომლებიც აიძულებენ არასრულწლოვან ლგბტ პირებს გაიაროს სამედიცინო მკურნალობა ორიენტაციის შესაცვლელად“** (გვ. 8). ანუ, გამოდის რომ, თუ მშობელმა შვილს შეამჩნია ბიოლოგიური სქესიდან გადახრისკენ მიდრეკილება, მას არ ექნება უფლება, რომ მიმართოს სამედიცინო საშუალებებს, რათა შვილს არ განუვუთარდეს ეს მიდრეკილებები და დაუბრუნდეს თავის ბიოლოგიურ სქესს. ამგვარად, ჩვენ გვერთმევა კონსტიტუციით გარანტირებული უფლება ტრადიციული ოჯახის ქონისა, ტრადიციული ოჯახური თანაცხოვრებისა, დედა-შვილობისა და მამა-შვილობისა. მშობლებს ერთმევათ უფლება, თავად განსაზღვრონ, რა არის მათი „**ბავშვის საუკეთესო ინტერესი“, -** რეკომენდაციის თანახმად, თურმე, ბავშვების საუკეთესო ინტერესი ზნეობრიობა და სიწმინდე კი არ არის, არამედ - მათი სექსუალური გადახრის საბოლოოდ ჩამოყალიბებისთვის ხელშეწყობა.

 ამგვარად, ევროპის მხრიდან ზეწოლა აშკარაა. დღეს თუ ეს მივიღეთ, ხვალ იგივე ევროპა გვეტყვის, რომ თქვენი მოზარდის უპირატესი ინტერესია პედოფილური კავშირი და თუკი ვინმე ზრდასრულმა აცდუნა და დაითანხმა თქვენი შვილი სექსუალურ აქტზე, თქვენ უფლება არ გექნებათ თქვენი ბიჭუნა ან გოგონა გამოსტაცოს ბილწ ბიძიას ან დეიდას. ხვალ ევროპა ასევე მოგვიწოდებს ჩვენ, მშობლებს, რომ სექსუალური კავშირი ვიქონიოთ ჩვენს შვილებთან, შვილებს - ერთმანეთთან, ყველას ყველასთან, ნებისმიერს - ნებისმიერთან, ცხოველებისა და გვამების ჩათვლით. ყველას, ვინც დღეს ლგბტ-დამცელად გვევლინება, ხვალ იგივე არგუმენტებით პედოფილიისა და ინცესტის დამცველად მოგვევლინება. დღეს ჰომოფობიასთან ბრძოლის საბაბით ქადაგებენ ჰომოსექსუალიზმსა და სხა გადახრებს, ხვალ ინცესტოფობიითა და პედოფილოფობიის დროშებით გამოვლენ და იქადაგებენ გაუგონარ ზნედაცემულობას. და თუ ეს მივიღეთ და შევიწყნართ, ეს იქნება ჩვენი ქვეყნის დაცემა, ფიზიკური და სულიერი განადგურება. ეს იქნება ქვეყნის დასასრული.

 ამიტომ ვამბობთ: ჩვენ არ გვინდა ასეთი ევროპა, ასეთი დასავლეთი. განსახილველი თემიდან გამომდინარე კი ვაცხადებთ: ჩვენ არ გვინდა ისეთი განათლება, განათლების ისეთი სტანდარტები, რომლებიც მოახდნენ ჩვენს ინტეგრაციას დღევანდელ სოდომ-გომორულ და ხვალინდელ პიდოფილურ-ინცესტურ ევროპაში, განათლება, რომელიც ფეხქვეშ თელავს ქართველი ხალხის უფლებებსა და ძირეულ ინტერესებს, განათლება, რომელსაც მივყავართ სოდომ-გომორისა და იუვენალური ფაშიზმისაკენ, გზა, რომელიც გვაახლოებს ანტიქრისტეს. ჩვენ გვაქვს არჩევანის უფლება და ეს არჩევანი დღეს უაღრესად მნიშვნელოვანია!

**ავთანდილ უნგიძე**

**მართლმადიდებელ მშობელთა კავშირი**